ขอสอบเรื่องฉีดวัคซีนพิษสุนัขบ้า ผมได้รับการฉีด แบบ IM ครบ 5 เข็ม วันที่ 13 ธ.ค.2562 และ ได้รับการกระตุ้น 2 เข็ม แบบ IM วันที่ 8 และ วันที่ 11 ธ.ค. 2563 ในวันที่ 30 ธ.ค. 2563 ผมโดนแมวที่เลี้ยง ไว้กัดเป็นรอยรูแดง เลือดออกนิดหน่อย ก็เลยได้ไปหาที่ โรงพยาบาล คุณได้ฉีดกระตุ้น ให้ 1 เข็ม แต่เป็นการฉีดแบบ ID 1 จุด แต่ฉีดแล้วไม่มีรอยนูนที่แขน ผมคิดว่าคนที่ฉีดคงฉีดเข้าลึกกว่าชั้นผิวหนัง กรณีผมต้องไปฉีดยาใหม่หรือเปล่าครับ แมวที่กัดเป็นแมวจรที่รับมาเลี้ยงใน ปี2563 เลี้ยงได้ ครบ 1 ปีแล้วครับ ( แมวได้รับการฉีดวัคซีนพิษสุนัขบ้า มา 3 ครั้ง ครั้งแรก 1 ม.ค ครั้งที่ 2 19 เม.ย. ครั้งที่ 19 ส.ค. 2563 )
สวัสดีค่ะ โรคพิษสุนัขบ้าเป็นโรคการติดเชื้อไวรัสจากสัตว์เลี้ยงลูกด้วยนม โดยจะเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำการรับวัคซีนป้องกันนั้น ถ้าเคยได้รับครบ 5 เข็มมาแล้ว เมื่อถูกกัดซ้ำ จะเป็นแค่การกระตุ้น ปกติการกระตุ้นนั้นมักใช้การฉีดเข้ากล้าม IM หรือการฉีดเข้าใต้ชั้นไขมันหรือ SC แต่อาจมีการฉีดแบบเข้าใต้ชั้นผิวหนังหรือ ID ได้เช่นกันโดยหลังการฉีดนั้น ไม่จำเป็นต้องมีรอยนูนที่แขนเสมอไป หรือถ้าฉีดลึกกว่าใต้ชั้นผิวหนังลงไปเล็กน้อย ยาก็ยังน่าจะดูดซึมได้อยู่ ไม่จำเป็นต้องกังวล และครั้งต่อไปที่ถูกกัดหรือข่วนซ้ำ ให้นำสมุดวัคซีนไปให้แพทย์ดูด้วยทุกครั้งค่ะ